Օֆշորներից եկած ներդրումները ակնհայտորեն ունեն հայկական ծագում, եւ դրանք Հայաստանից ապօրինաբար դուրս բերված գումարներն են: Եվ, ըստ վարչապետի, շատ լավ է, որ դրանք վերադառնում են մեր տնտեսություն: Տեսականորեն, իհարկե, լավ է: Բայց ամբողջ խնդիրն այն է, որ այդ գումարները «վաստակել են» հովանավորություն ունեցող գործարարները կամ հենց պետական բարձրաստիճան պաշտոնյաները: Եվ այդ գումարները ետ բերելով, նրանք էլի ունենալու են արտոնյալ դիրքեր ուրիշների համեմատ: Եթե նման հեռանկարներ չլինեին, ապա դրանք կգնային այլ երկրներ, որտեղ, ի տարբերություն Հայաստանի, ներդրումային միջավայրը ավելի բարենպաստ է: